2.9.2022
SL
Uradni list Evropske unije
C 335 A/5
— izkušnje z uvajanjem sprememb, namenjenih posodobitvi delovnih metod in procesov s tehnologijami; — vodstvene sposobnosti kandidata, sposobnost oblikovanja in izvajanja novih strategij, določanja prihodnjih ciljev direkcije za inovacije in informacijsko tehnologijo, predstavljanja in pojasnjevanja pričakovanih rezultatov ter aktivnega sodelovanja z drugimi direkcijami, — motiviranost in medosebne veščine kandidata, — kandidatovo sposobnost komuniciranja, javnega nastopanja, prepričevanja in pogajanja, — samoiniciativnost, proaktivnost in dokazano sposobnost kandidata, da uvaja in učinkovito izvaja spremembe, — kandidatovo sposobnost zastopanja interesov direkcije in institucije na medinstitucionalni ravni.
Iz praktičnih razlogov in zato, da bi izbirni postopek v interesu kandidatov in institucije zaključili čim prej, bo razgovor potekal v angleščini ali francoščini – na izbiro kandidata.
Pri kandidatih, katerih prvi jezik je angleščina ali francoščina, se med razgovorom preveri tudi zadovoljivo znanje še enega uradnega jezika Evropske unije.
Med razgovorom se oceni tudi sposobnost učinkovitega komuniciranja v drugih uradnih jezikih Evropske unije (glej točko 4).
Zaradi zagotavljanja čim večje raznolikosti med višjimi vodstvenimi delavci se v primeru, da se na delovno mesto prijavi več enako kvalificiranih kandidatov iz iste kategorije (člen 29(1)(a), (b) ali člen 29(2) v tem vrstnem redu), prednost da ženskam ali kandidatom, ki bi lahko povečali geografsko uravnoteženost višjega vodstva OR. 7.
Postopek 7.1 Oddaja prijav Prijave se pošljejo izključno po elektronski pošti v formatu PDF, pri čemer datoteka ne sme biti večja od 10 MB, na naslednji naslov: Director-IIT@cor.europa.eu.
Kandidati, ki se zaradi invalidnosti ne morejo prijaviti elektronsko, lahko prijavo pošljejo s priporočeno pošto s povratnico na naslov: Comité européen des régions, à l’attention du chef de l’unité Recrutement et carrière, Rue Belliard/Belliardstraat 101, 1040 Bruxelles/Brussel, BELGIQUE/BELGIË, s pripisom „Confidentiel – avis de vacance – à ne pas ouvrir par le service courrier“ (Zaupno – objava prostega delovnega mesta – prosimo, da poštna služba ne odpira) najpozneje do roka za prijavo, ki je naveden v točki 7.2 (velja datum poštnega žiga).
Kandidati morajo v tem primeru prijavi priložiti dokazilo o statusu invalida, ki ga izda pristojni organ.
Poleg tega naj pisno navedejo vse ukrepe, za katere menijo, da bi jim olajšali sodelovanje v izbirnem postopku.
Vsa nadaljnja komunikacija med OR in temi kandidati bo potekala po navadni pošti.
OR si pridržuje pravico, da prosi za pojasnila glede zahtevanih dokazil, navedenih v nadaljevanju.
V prijavi je treba v vrstici z zadevo navesti referenčno številko objave prostega delovnega mesta (COR/AD14/30 BIS/22).
Prijava mora vsebovati: — spremni dopis (največ 5 strani) v angleškem ali francoskem jeziku, ki mora biti datiran in podpisan in v katerem so navedeni razlogi kandidata za prevzem dolžnosti direktorja direkcije za inovacije in informacijsko tehnologijo ter njegovo razumevanje prihodnjih izzivov direkcije, kot so opisani v njegovem spremnem dopisu, in njegove zamisli o načinih soočenja s temi izzivi, — posodobljen življenjepis (v obliki Europass), — datirano in podpisano častno izjavo (obrazec v Prilogi I) o tem, da so izpolnjeni pogoji za prijavo iz točke 4, — datiran in podpisan kontrolni seznam iz Priloge II, — kopijo osebnega dokumenta, — kopijo diplome, ki ustreza zahtevanemu razredu (glej točko 4), — kopijo dokazil o delovnih izkušnjah kandidata, na podlagi katerih je mogoče te izkušnje preveriti, v skladu s pogoji iz točke 4, — datirano in podpisano Prilogo III,